《怀古·野僧》
清代·汪缙

直入山中去，山中别有天。把茅黄叶路，洗菜白云泉。

山月照初定，松风吹早眠。此心无处住，随处好安禅。

作者简介：（1725—1792）江苏吴县人，字大绅，号爱庐。诸生。为学通儒释，作《无名先生传》，谓先生讲学不朱不王。又作《撞庵先生记》，自称学无墙壁，行无辙迹。工诗文，受袁枚称道。有《二耕草堂集》、《汪子文录》。